Galéria - Pannon Egyetem Műszaki Informatikai Kar
Félévzáró (2019 tavasz)
A 2018/19. tanév második félévének záró programját május 14-én tartottuk az NJTP klubszobában. Lőrincz Tamás megosztotta velünk, milyen érdekes dolgokkal is foglalkozik a Valeónál, s hogy az ott tölött időszaka alatt mennyi mindent ismert meg az autóiparból, amiért igazán hálásak vagyunk neki. Miután röviden átbeszéltük a félév tapasztalatait, szokás szerint pizzázással és beszélgetéssel zártuk az estét.
CodeVita versenybeszámoló + ERASMUS előadás (2019 tavasz)
A program során Éles András az érdekes feladatokon és azok különböző megoldásain kívül más egyéb érdekességet is mesélt nekünk a CodeVita versenyről, majd ezt követően Gyuk Péter előadásából megtudhattuk, milyen sok minden is várja azt, aki vállalja, hogy 1-2 félévet egy külföldi egyetemen töltsön el. Az érdekes előadásokat köszönjük az elődaóknak!
XVI. Simonyi Konferencia (2019 tavasz)
2019-ben április 16-án került megrendezésre a XVI. Simonyi Konferencia, melynek helyszínéül ismét a BME budapesti I épülete szolgált. A szakmai kirándulás során 2 szekció előadásai közül választhattunk, ahol többek között megtudhattuk, milyen IT kihívásokkal szembesülnek az épületbiztonsági szakemberek, mi is szükséges a felhasználóbarát alkalmazások létrehozásához, hogy milyen „instant” AI megoldások léteznek, és hogy mitől lesz valaki jó vezető.
Ericsson látogatás (2019 tavasz)
2019. április 5-én az Ericsson budapesti fejlesztőirodájába látogathattunk el.
Karácsonyi félévzáró gyűlés (2018 ősz)
A 2018/19. tanév első félévének záró programját december 13-én tartottuk az NJTP klubszobában. A jó hangulatú karácsonyi gyűlésen megbeszéltük a félév tapasztalatait, majd közös pizzázással és beszélgetéssel zártuk az estét. Köszönjük mindenkinek, aki eljött! Találkozunk a következő félévben!
Neumann Kollokvium & NNG céglátogatás (2018 ősz)
2018. november 30-án Szegedre látogattunk el, ahol érdekes előadásokat hallhattunk a XXXI. Neumann Kollokvium egy szekcióján résztvéve. A nap második felében, egy Tisza partján fekvő étteremben eltöltött kellemes ebéd után, az NNG Kft. látott minket vendégül, ahol megismerhettük mivel is foglalkoznak manapság egy sikeres magyar IT vállalat. Köszönjük a lehetőséget!